To maskerede mænd kom ind i forretningen. Den ene iført en elefanthue og den anden en sort styrthjelm. Den ene var bevæbnet med et gevær, og den anden truede med en kniv. En kunde i forretningen forsøgte at overmande gerningsmanden med kniven, men han blev slået af den geværbevæbnede mand. De to røvere, som beskrives som 175 cm høje forsvandt med byttet. Kunden i forretningen forsøgte at sætte efter men uden held. Nordjyllands Politi vil gerne i kontakt med vidner. Fredag morgen var der endnu intet nyt i sagen.

Referat:
To gerningsmænd slap kort før klokken 20.00 afsted med et ukendt pengebeløb fra Kwik Spar på Skansevej i Nørresundby.